شەفەق نیوز/ پارێزگای
زیقار، ئمڕوو شەممە، چەن رووداویگ ئەمنی تۆمار کرد، زاقتریان کوشیان مناڵیگ و زەخمداری
دوو کەس وە مرافەیگ هووزانە.
سەرچەوەیگ ئەمنی
ئەرا ئاژانس شەفەق نیوز وت: دوێەت مناڵیگ لە تەمەن ١٢ ساڵان وە بازیکردنی وە چەکیگ
لەناو ماڵیان لە قەزای داوودیە لە باکوور پارێزگای زیقار گیانی لەدەسدا.
و دیاری کرد ک
هێزیگ ئەمنی تەرم قوربانیەگە وەرەو پزشک دادوەری برد، و لێکۆڵینەوەیگ واز کرد.
لەلاییگ تر، سەرچەوەگە
دیاری کرد ک مرافەیگ هووزانە لە ئاوای ئال رەمەزان لە قەزای سوارە قومیا، و بویە هووکار
زەخمداری دوو کەس.
وتیش؛ هێزیگ ئەمنی
چواردەور شوین رووداوەگە گرد، و زەخمدارەیلە وەرەو خەسەخانە بریان.
هەر لیوا، سەرچەوەگە
وتیش؛ ماڵ گاتع نەجمان جەلود پەرلەمانتار وەرین، لە قەزای رفاعی کەفتە وەر تەقەکردن
لەلایەن نەناسریایلیگ.
ودیاری کرد ک پەلامارەگە
نەویە هووکار هیچ زەخمدارییگ، و زەرەدەیلیگ رەسانە ماڵەگە، و پەلاماردەرەیلە وەرەو
شوین نادیاریگ واین.
